OpenLLM-France/wikimedia huggingface dataset:
# Habitatges al carrer Sant Agustí - Riera (Premià de Mar)

Els Habitatges al carrer Sant Agustí - Riera és una obra de Premià de Mar (Maresme) protegida com a Bé Cultural d'Interès Local.

## Descripció

Es tracta de dos edificis bessons de tipologia entre mitgeres malgrat que el del número 40 mostra aquesta mitgera a la riera de Premià, oferint alguna petita obertura i algun motiu ceràmic però conservant el concepte de mitgera. Segueix l'estructura de cases de cos de planta baixa més planta pis. La coberta és plana.
La façana s'ordena segons tres eixos verticals, 2 en cada unitat, tot i que en ela del número 38 hi ha hagut una transformació que probablement ha variat la façana original. Presenta uns balcons correguts en el primer pis que donen pas a unes obertures per accedir-hi.

## Referències

* 1 2 «Habitatges al carrer Sant Agustí - Riera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 març 2019].
# Ziggo

Ziggo B.V. és l'operador de cable més gran dels Països Baixos, proporcionant serveis de televisió per cable (digital i analògic), Internet de banda ampla, i servei telefònic a clients residencials i empreses.

## Història

L'empresa és el resultat de la fusió entre Multikabel, @Home Network i Casema i fou llençada oficialment el 16 de maig de 2008. Més tard es va fusionar amb UPC Nederland, en el primer quart de 2015, que en aquells temps era la segona empresa de cable més gran dels Països Baixos. Va mantenir el nom de marca Ziggo. Els seus competidors principals són KPN i CanalDigitaal.
La majoria del capital de participació era fins a 2012 propietat de dos empreses d'inversió privades: Cinven i Warburg Pincus.
El 21 de març de 2012, Ziggo va ser llistada en la borsa NYSE Euronext i més tard incorporada al midcap índex de capital d'inversió d'AMX . A més, hi ha opcions va comerciar en el Ziggo participació.
Cinven I Warburg Pincus van començar a reduir la seva participació en Ziggo fins que van sortir l'abril 2013.
El març 2013 Liberty Global va adquirir una participació del 12.65% de Ziggo. que va augmentar a 15% l'abril i al 28.5% el juliol. El 27 de gener de 2014 Liberty Global va anunciar que adquiria totes les participacions restants de Ziggo per € 10 bilions.

## Referències

* ↑ Gertjan Groen. «Kabelbedrijf Zesko verder onder de naam Ziggo» (en dutch). Telecomwereld.nl, 29-01-2008. Arxivat de l'original el 2008-04-03. [Consulta: 15 maig 2008].
* ↑ «Ziggo Investor Relations». Ziggo.com. [Consulta: 23 desembre 2011].
* ↑ Cinven and Warburg Pincus plan to further reduce stake in Ziggo N.V.
* ↑ Cinven and Warburg Pincus have further reduced stake in Ziggo N.V.
* ↑ Briel, Robert. «Cinven, Warburg Pincus exit Ziggo». Broadband TV News, 29-04-2013. [Consulta: 27 gener 2014].
* ↑ Briel, Robert. «Liberty Global acquires 12.65% stake in Ziggo». Broadband TV News, 28-03-2013. [Consulta: 27 gener 2014].
* ↑ Briel, Robert. «Liberty Global increases stake in Ziggo to 28.5%». Broadband TV News, 28-07-2013. [Consulta: 27 gener 2014].
* ↑ «Liberty Global to Acquire Ziggo Strategic combination creates national Dutch cable operator». Ziggo.com, 26-01-2014. [Consulta: 26 gener 2014].

## Enllaços externs

* Ziggo - Lloc web oficial
# Special (desambiguació)

«Special» té aquests significats:
* Special (sèrie de televisió)
* Special Air Service, unitat de forces especials de l'exèrcit britànic
* Special Broadcasting Service, mitjà de comunicació australià
* Special Calvin Klein, droga sorgida als anys 70
* Special K, un dels sobrenoms de la substància Ketamina
* Special Olympics, organització i competició esportiva per a infants i adults amb discapacitats intel·lectuals o físiques
* Special Providence, grup musical hongarès
* Specialisterne, empresa danesa
* The Specials, grup musical anglès
# Suzanne Santoro

Suzanne Santoro (Nova York, EUA, 1946) és una artista estatunidenca. L'any 1968, Suzanne Santoro es va traslladar de Nova York a Roma, on va conèixer Carla Lonzi, crítica d'art i figura clau del feminisme italià i del grup Rivolta Femminile. Santoro es va inspirar en el discurs de Lonzi sobre la importància política de la sexualitat femenina i la seva representació. El 1974, va publicar un llibre d'artista titulat Per una espressione nuova (Per una nova expressió), amb una sèrie de fotografies de flors, petxines i detalls d'escultures que semblaven vulves. Sobre aquesta obra, Santoro explicava que «la juxtaposició d'escultures antigues i genitals femenins representa un desig d'entendre l'estructura visual dels meus propis òrgans sexuals i també si han estat descrits en la història de la representació visual i com han estat descrits, per exemple, als plecs de la roba de les estàtues femenines romanes». El 1976, l'Institut d'Art Contemporani de Londres va censurar el llibre, amb la qual cosa va contribuir a fer-lo ràpidament popular.

## Referències

* ↑ «FEMINISMES! Exposicions». CCCB, 2019. [Consulta: 20 desembre 2019].
# Vicente Lambies Grancha

Vicente Lambies Grancha fou un industrial i polític valencià, alcalde de València i diputat a les Corts Espanyoles durant la Segona República.

## Biografia

Militant del Partit d'Unió Republicana Autonomista (PURA), i membre de la francmaçoneria des de 1892, fou escollit diputat per la província de València a les eleccions generals espanyoles de 1933, on es distingí per ser un dels diputats que no va donar el vot de confiança el 1935 al govern d'Alejandro Lerroux. També fou alcalde de València del maig de 1932 a novembre de 1934. En gener de 1936 fou nomenat subsecretari d'Indústria i Comerç.

## Referències

* ↑ José Antonio Ferrer Benimeli. La masonería en la España del siglo XX, Volum 2. Universitat de Castella-La Manxa, 1995, p. 150.
* ↑ Fitxa del Congrés dels Diputats
* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810-2005. València: Institut Alfons el Magnànim, 2005, p. 296. ISBN 9788495484802.
* ↑ Toma de Posesión; Diari ABC de 7 de gener de 1936.
# La Germandat (Gandesa)

La Germandat és una obra de Gandesa (Terra Alta) inclosa a l'Inventari del Patrimoni Arquitectònic de Catalunya.

## Descripció

Edifici que en els anys 80 del segle XX estava en ruïnes, fet de pedra, tapiat i maons al contorn de portes i finestres. És de planta baixa de gran altura amb galeries de fusta sobre columnes metàl·liques i de formigó, deixant un espai de doble altura al mig. El forjat del pis superior presenta bigues d'acer i entramat de fusta i maó.
La porta d'entrada té un gran arc de maó, dona a un vestíbul ocupat per malesa i coberta a dues aigües de teula àrab, enfonsada en la seva major part.

## Història

Fou l'edifici de la Germandat, creat entre 1910-1920 per la fusió de les entitats "Joventuts Gandesanes" i "Socors Mutus" com una espècies de casino i sala d'espectacles. Abans ocupà aquest lloc el "Molí de la Vila" amb pedres de tres i quatre metres d'alçada.

## Referències

* 1 2 3 4 «La Germandat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].
# Carles Mostany i Rebés

Carles Mostany i Rebés va ser un pintor nascut a Lleida durant l'últim terç del segle xix. Va participar en l'Exposició d'Artistes Lleidatans de l'any 1912 amb motiu de les Festes de Maig. La seva obra estava molt vinculada als decorats del teatre, fet que el portaria a traslladar-se l'any 1916 a Barcelona per entrar a treballar a l'estudi del prestigiós fabricant i decorador Salvador Alarma. Tot i fixar per aquest motiu la seva residència a la ciutat comtal, ben aviat abandonà les tasques de decorador en dedicació plena i s'endinsà, amb força, en el conreu del paisatge purament realista. Va participar en les exposicions de Belles Arts de Barcelona dels anys 1920, 1921 i 1923, i el seu esperit inquiet i contestatari el portà a redactar articles de premsa on criticava la manca d'iniciativa cultural.

## Referències

* ↑ Gabarrell, Francesc. «Mostany Reves, Carles». Museu d'Art Jaume Morera. Arxivat de l'original el 20 de febrer 2014. [Consulta: 7 abril 2013].
* ↑ Nadal Gaya, Joan Manuel. Diccionari de pintors, escultors, gravadors i dibuixants. L'art a la Lleida del segle xx. Lleida: Pagès, 2997, p. 223. ISBN 84-7935-998-6.
# Guido Colonna di Paliano

Guido Colonna di Paliano (Nàpols, Itàlia 1908 - íd. 1982) fou un polític italià que va ser membre de la Comissió Europea entre 1964 i 1970.

## Biografia

Va néixer el 16 d'abril de 1908 a la ciutat de Nàpols. Va estudiar dret a la Universitat de Nàpols, en la qual es va llicenciar el 1930.
Va morir el 27 de gener de 1982 a la seva residència de Nàpols.

## Activitat política

Diplomàtic de carrera i sense afiliació política destacada l'octubre de 1947 fou nomenat delegat italià en la posada en marxa del Pla Marshall, càrrec que va mantenir fins al març de 1948.
El 1958 fou nomenat ambaixador a Noruega, l'agost de 1962 fou nomenat delegat del seu país a l'OTAN, càrrec que va ocupar fins al juliol de 1964. Abandonà aquesta responsabilitat per esdevenir membre de la Comissió Hallstein II, en substitució de Giuseppe Caron, sent nomenat Comissari Europeu del Mercat Interior. En la formació de la Comissió Rey el juliol de 1967 fou nomenat Comissari Europeu d'Empresa, abandonant el seu càrrec el maig de 1970.

## Enllaços externs

* (italià) Biografia de Guido Colonna di Paliano PDF
# Xu Yan

Xu Yan –en xinès, 许岩– (Pequín, 4 de novembre de 1981) és una esportista xinesa que va competir en judo.
Va participar en els Jocs Olímpics de Pequín 2008, obtenint una medalla de bronze en la categoria de –57 kg. Als Jocs Asiàtics de 2006 va aconseguir una medalla d'or.
Va guanyar una medalla de plata al Campionat Asiàtic de Judo de 2007.

## Palmarès internacional

Jocs Olímpics :
| Any | Lloc | Medalla | Categoria |
| 2008 | Pequín ( R.P. de la Xina) | 3 | –57 kg |
| Jocs Asiàtics ||||
| Any | Lloc | Medalla | Categoria |
| 2006 | Doha ( Qatar) | 1 | –57 kg |
| Campionat Asiàtic ||||
| Any | Lloc | Medalla | Categoria |
| 2007 | Kuwait ( Kuwait) | 2 | –57 kg |

## Referències

* ↑ «Xu Yan» Arxivat 2012-12-18 a Wayback Machine. en Sports-reference.com (SR/Olympic Sports) (anglès)
* 1 2 «Xu Yan» en Judoinside.com (anglès)

## Enllaços externs

* http://2008teamchina.olympic.cn/index.php/personview/personsen/576 Arxivat 2012-03-27 a Wayback Machine.
# Spearman (Texas)

Spearman és una població dels Estats Units a l'estat de Texas. Segons el cens del 2000 tenia 3.021 habitants.

## Demografia

Segons el cens del 2000, Spearman tenia 3.021 habitants, 1.137 habitatges, i 817 famílies. La densitat de població era de 558,1 habitants per km².
Dels 1.137 habitatges en un 36% hi vivien nens de menys de 18 anys, en un 61,8% hi vivien parelles casades, en un 6,9% dones solteres, i en un 28,1% no eren unitats familiars. En el 26,1% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,8% tenia menys de 18 anys, un 6,8% entre 18 i 24, un 25,8% entre 25 i 44, un 21,9% de 45 a 60 i un 16,7% 65 anys o més.
L'edat mediana era de 37 anys. Per cada 100 dones de 18 o més anys hi havia 89,6 homes.
La renda mediana per habitatge era de 36.163 $ i la renda mediana per família de 42.188 $. Els homes tenien una renda mediana de 32.031 $ mentre que les dones 17.558 $. La renda per capita de la població era de 16.826 $. Aproximadament el 12,5% de les famílies i el 18% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spearman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Spearman». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Sorex sclateri

Sorex sclateri és una espècie de musaranya de la família Soricidae endèmica de Mèxic. Aquesta espècie és coneguda només de la zona de Tumbalá a 1.700 msnm, i des d'una altra ubicació, a prop de la frontera amb Guatemala, tant a Chiapas, Mèxic (Carraway, 2007). La zona és de 7 km², tenint en compte la disponibilitat d'hàbitat. El seu hàbitat natural s'inclou el bosc de boira. La taxa de pèrdua d'hàbitat a la regió en què es reprodueix l'espècie és d'entre 15 i 22% en els últims 10 anys (Cuarón i de Grammont pers. Pers.). El desenvolupament agrícola i la desforestació són les principals amenaces.

## Referències

* ↑ Cuarón, A.D. & de Grammont, P.C.. Sorex sclateri. UICN 2008. Llista Vermella d'espècies amenaçades de la UICN, edició 2008, consultada el 14 setembre 2014.
# Victory (Comtat de Cayuga)

Victory és una població del Comtat de Cayuga (Nova York) als Estats Units d'Amèrica. Segons el cens dels Estats Units del 2000 tenia 1.838 habitants.

## Demografia

Segons el cens del 2000, Victory tenia 1.838 habitants, 617 habitatges, i 481 famílies. La densitat de població era de 20,6 habitants per km².
Dels 617 habitatges en un 43,1% hi vivien nens de menys de 18 anys, en un 63,2% hi vivien parelles casades, en un 7,1% dones solteres, i en un 22% no eren unitats familiars. En el 18,2% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,36.
Per edats la població es repartia de la següent manera: un 32% tenia menys de 18 anys, un 7,3% entre 18 i 24, un 31,9% entre 25 i 44, un 20,9% de 45 a 60 i un 7,8% 65 anys o més.
L'edat mediana era de 34 anys. Per cada 100 dones de 18 o més anys hi havia 107,6 homes.
La renda mediana per habitatge era de 38.672 $ i la renda mediana per família de 41.680 $. Els homes tenien una renda mediana de 32.232 $ mentre que les dones 23.150 $. La renda per capita de la població era de 15.462 $. Entorn del 7,9% de les famílies i el 10,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Victory». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Victory». American Fact Finder. Oficina del Cens dels Estats Units, 12-01-2010.
# La Genoveva

La Genoveva és un vehicle d'època, patrimoni municipal de la ciutat de Barcelona. Ha participat, des del 1978, al Ral·li Internacional de cotxes d'època Barcelona-Sitges. El seu nom fa referència a la comèdia britànica Genevieve, dirigida el 1953 per Henry Cornelius, i protagonitzada per un vehicle molt semblant.
Des del 2012, el vehicle s'exposa al pati de l'Ajuntament de Barcelona. Durant anys, els conductors veterans Ignacio Oliva i Agustí Mulero van posar cura perquè funcionés i treien el vehicle a circular pels carrers barcelonins diverses vegades al llarg de l'any.
La Genoveva és un Renault 11 HP, fabricat a França el 1908 i matriculat el 1914 (matrícula: B-2115). El 1968, va passar a mans de l'Ajuntament de Barcelona, el qual se'n van fer càrrec de la seva restauració i conservació. L'Ajuntament de Barcelona va ser el quart propietari de La Genoveva. El 1971 el van condicionar i posar a punt, després de contactar amb la firma automobilística per aconseguir-ne les peces originals i l'esquema mecànic del vehicle.

## Referències

* 1 2 3 4 5 «La Genoveva, patrimoni de la ciutat». ara.cat, 02-04-2014. [Consulta: 3 juny 2021].
* ↑ «Éxito de público en el 55 Rally Barcelona-Sitges» (en castellà). bcnpress.net. [Consulta: 3 juny 2021].

## Enllaços externs

* «La Genoveva, patrimoni mòbil de la ciutat». [Consulta: 3 juny 2021].
# Catalonia Jazz

Catalonia Jazz va fer la seva presentació el mes de març de 1936 a Sant Feliu de Guíxols, pocs mesos abans de l'inici de la guerra civil espanyola i va concloure les seves actuacions quatre mesos més tard, amb l'esclat de la guerra. L'agrupació estava formada majoritàriament per antics membres de la dissolta Orquestrina Guíxols, Arseni Roig, piano; Antoni Carbonell, trompeta; Joan Fontanella, trombó de vares; Ramón Pla i Francesc Loubat, saxòfons, Arcadi Berga, jazz-band i Valentí Rourich Nadal, violí i banjo.
En la seva curta trajectòria musical, van actuar amb notable èxit a diverses poblacions gironines, van debutar per la festivitat de Sant Josep a Torroella de Montgrí i posteriorment actuarien a l'Ateneu Social Democràtic de Girona, a l'Hostal de La Gavina de S'Agaró, a les festes de Pasqua de La Bisbal, Blanes, Caldes de Malavella i Llagostera. La seva darrera actuació musical va tenir lloc el mes de juliol amb motiu de la Festa Major de S'Agaró, on van interpretar diverses sardanes en un concert de matí i tarda i posteriorment, a la nit van actuar a la sala de festes de l'Hotel Platja, on van interpretar un seguit de ballables de la temporada.
Amb l'esclat de la guerra civil, va concloure la curta existència d'aquest grup musical guixolenc.
Alguns dels seus membres fundarien posteriorment una nova orquestra anomenada Cobla Orquestra Victors, que veuria la llum al maig de 1939.

## Referències

* 1 2 3 4 Bussot Liñon, Gerard. El fet musical a Sant Feliu de Guíxols (1865-1965 i Apèndix). Sant Feliu de Guíxols: Setmanari Âncora, 1992, p. 89.
* ↑ Bussot Liñon, Gerard. Gent d'un segle Sant Feliu de Guíxols 1900-2000. Sant Feliu de Guíxols: Ajuntament de Sant Feliu de Guíxols, Arxiu Municipal, Diputació de Girona, 2011, p. 508. ISBN 978-84-938593-0-5.
* ↑ La Costa Brava, 09-05-1936, pàg. Pàgina 6.
# Waterloo (Alabama)

Waterloo, Alabama és una població dels Estats Units a l'estat d'Alabama. Segons el cens del 2010 tenia 203 habitants.

## Demografia

Segons el cens del 2000, Waterloo tenia 208 habitants, 94 habitatges, i 67 famílies La densitat de població era de 105,7 habitants/km².
Dels 94 habitatges en un 23,4% hi vivien nens de menys de 18 anys, en un 56,4% hi vivien parelles casades, en un 12,8% dones solteres, i en un 28,7% no eren unitats familiars. En el 24,5% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,6.
Per edats la població es repartia de la següent manera: un 17,3% tenia menys de 18 anys, un 9,1% entre 18 i 24, un 26% entre 25 i 44, un 29,3% de 45 a 60 i un 18,3% 65 anys o més.
L'edat mediana era de 44 anys. Per cada 100 dones hi havia 98,1 homes. Per cada 100 dones de 18 o més anys hi havia 89 homes.
La renda mediana per habitatge era de 25.536 $ i la renda mediana per família de 31.000 $. Els homes tenien una renda mediana de 33.750 $ mentre que les dones 18.750 $. La renda per capita de la població era de 15.167 $. Aproximadament l'11,3% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Waterloo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Waterloo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Spechbach-le-Bas

Spechbach-le-Bas (en alsacià Neederspachbi) és un municipi francès, situat a la regió del Gran Est, al departament de l'Alt Rin. L'any 2004 tenia 745 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 385 | 393 | 404 | 475 | 591 | 625 |

## Administració

Llista d'alcaldes :
| Període | Identitat | Partit |
| 2001- | Jean-Michel Monteillet | |
# TCE

«TCE» té aquests significats:
* Tricloroetilè
* Traumatisme cranioencefàlic
* Elements de criticitat tecnològica (TCE en les sigles angleses)
# Victory (Vermont)

Victory és una població dels Estats Units a l'estat de Vermont. Segons el cens del 2000 tenia 97 habitants.

## Demografia

Segons el cens del 2000, Victory tenia 97 habitants, 45 habitatges, i 27 famílies. La densitat de població era de 0,9 habitants per km².
Dels 45 habitatges en un 17,8% hi vivien nens de menys de 18 anys, en un 53,3% hi vivien parelles casades, en un 6,7% dones solteres, i en un 40% no eren unitats familiars. En el 26,7% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,67.
Per edats la població es repartia de la següent manera: un 17,5% tenia menys de 18 anys, un 4,1% entre 18 i 24, un 24,7% entre 25 i 44, un 35,1% de 45 a 60 i un 18,6% 65 anys o més.
L'edat mediana era de 46 anys. Per cada 100 dones de 18 o més anys hi havia 128,6 homes.
La renda mediana per habitatge era de 28.750 $ i la renda mediana per família de 38.333 $. Els homes tenien una renda mediana de 28.750 $ mentre que les dones 30.000 $. La renda per capita de la població era de 18.558 $. Entorn del 6,7% de les famílies i el 13,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Victory». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Victory». American Fact Finder. Oficina del Cens dels Estats Units, 12-01-2010.
# La Haie-Traversaine

La Haie-Traversaine és un municipi francès, situat al departament de Mayenne i a la regió del País del Loira.
# Catalonia

«Catalònia o Catalonia» té aquests significats:
* Catalònia, nom llatinitzat de Catalunya, país europeu a la costa nord-est de la península Ibèrica
* (13868) Catalonia, asteroide descobert el 1999
* Obres:
** Homage to Catalonia, novel·la de George Orwell
** Catalònia, revista de caràcter artístic i literari, publicada a Barcelona entre 1898-1900.
** Catalonia, revista de caràcter nacionalista publicada a Tarragona a principis del segle XX:
** Catalonia Today, revista a color escrita en anglès d'informació general sobre Catalunya
** Nova Catalònia, simfonia per a gran orquestra composta per Joan Manén
* Organitzacions:
** Club Catalònia, entitat creada el 1975 que agrupava partidaris de la via evolutiva cap a la democràcia i que rebutjaven el trencament democràtic
** Editorial Catalonia, editorial fundada a Xile el 2003
** Grup Catalònia, fundació creada el 1988 que engloba a tres entitats sense ànim de lucre dedicades a gestionar i administrar equipaments i serveis destinats a l'atenció de persones amb discapacitat psíquica
** Hotel Catalonia Fira, gratacels de l'Hospitalet de Llobregat (Barcelonès)
** Llibreria Catalònia, llibreria a la Ronda de Sant Pere de Barcelona que obrí el 1924 i tancà el 2013
** Unió Barcelonista Catalònia, equip de futbol català de la ciutat de Barcelona dedicat a la promoció del futbol base
** Museu Catalònia, equipament museístic impulsat pel Departament de Cultura de la Generalitat de Catalunya
* Altres:
** Catalonia (automòbil), automòbil concebut a Barcelona el 1907
# Barbut verd cul-roig

El Barbut verd cul-roig (Psilopogon lagrandieri) és una espècie d'ocell de la família dels megalèmids (Megalaimidae) que habita els boscos de les terres baixes fins als 2100 m, del nord i sud de Laos i el Vietnam.